In 1993 was sy eerste groot rol in die omstrede The Baby of Mâcon, wat nie goed ontvang is nie. Later in dié jaar het hy internasionaal beroemd geraak vir sy uitbeelding van ’n kommandant in ’n Nazi-konsentrasiekamp in Schindler's List. Hy is vir sy spel vir ’n Oscar en Golden Globe vir beste manlike byspeler benoem en het ’n Bafta gewen. Sy spel in The English Patient (1996) het hom ’n tweede benoeming vir ’n Oscar besorg, dié keer vir beste akteur, sowel as vir ’n Golden Globe en Bafta.
Hy het sy debuut as regisseur in 2011 gemaak met Coriolanus, ’n verwerking van die Shakespeare-tragedie, waarin hy ook die titelrol vertolk. Fiennes het ’n Tony gewen vir sy spel as Hamlet op Broadway.